ชื่อสถานที่: ครัวชมดาว
ประเภท: ร้านอาหาร กาแฟ เบเกอรี่
ตำบล: แก่งเสี้ยน
อำเภอ: เมืองกาญจนบุรี
จังหวัด: กาญจนบุรี
รหัสไปรษณีย์: 71000
พิกัด: 14.07549, 99.49180

ทานอาหารพร้อมชมวิวเมืองกาญจน์แบบพาโนรามา ถือเป็นร้านอาหารที่บรรยากาศดีมากแห่งหนึ่ง ด้วยวิวเมืองกาญจนบุรีแบบพาโนรามา เพราะตัวร้านตั้งอยู่บนเขา วิวสวยมาก มองไปได้สุดเห็นภูเขาอยู่ลิบๆๆ ลมพัดเย็นสบาย แนะนำนั่งที่ด้านนอกถ้าฝนไม่ตก ทานอาหารกันเพลิน ดูเวลาอีกทีมืดแล้วเห็นดาวเต็มท้องฟ้า เป็นทางเลือกให้กับคนที่เบื่อวิวริมน้ำและทางรถไฟ แต่แนะนำว่าควรมาช่วงเย็นๆ หรือคืนที่ฟ้าเปิด เพราะเมืองกาญจน์เองก็เป็นเมืองที่ไม่ได้เปิดไฟอะไรมากมาย หากมาช่วงมืดๆ จะมองไม่ค่อยเห็นอะไรเท่าไหร่ รสชาติอาหารโดยรวมถือว่าใช้ได้ เมนูอาหารที่แนะนำก็เป็นปลาชมดาว ซึ่งเป็นเมนูเด็ดของร้าน ส่วนเมนูอื่นๆ ก็คงเป็นเมนูที่ทำจากปลาคังและกบ เพราะที่เมืองกาญจน์นี้ปลาคังเนื้อเด้งและนุ่มมากๆ ส่วนกบก็ตัวใหญ่จริง ขากบที่นี่ยังดูใหญ่กว่าขาไก่บางร้านอีก สุดท้าย เรื่องราคาถือว่าพอประมาณ ไม่แพงมาก ตอนที่ผมไปทานที่ร้านนี้ก็ได้ใช้ส่วนลดของ Wongnai ทำให้ประหยัดลงไปได้อีก